7 հոգանոց ՀԱԿ խմբակցության 2 անդամներ՝ Լյուդմիլա Սարգսյանն ու Հրանտ Բագրատյանը, երեկվա դրությամբ, փաստորեն, դեռ չէին ստորագրել նախաձեռնության տակ: Նրանք, ըստ որոշ տեղեկությունների, հանրապետությունում չեն, գործուղման են մեկնել: Եթե նույնիսկ գոնե Բագրատյանը հասցնի միանալ, կստացվի 13 ստորագրություն: Նախաձեռնությանը թերեւս կարող են միանալ նաեւ 5 հոգանոց ՕԵ խմբակցության մյուս 3 անդամները՝ Հովհաննես Մարգարյանը, Մհեր Շահգելդյանն ու Իշխան Խաչատրյանը: Առաջին երկուսը, ի դեպ, երեկ Ազգային ժողովում էին, բայց, փաստորեն, չէին շտապել իրենց ստորագրությունը դնել ԱԺ քարտուղարությունից ՀԱԿ-ի վերցրած ձեւաթղթի տակ: ՕԵԿ-ն էլ պաշտոնապես խուսափում էր վերջնական պատասխան տալ՝ կմիանա՞ն այս 3-ը եւս ՀԱԿ-ի նախաձեռնությանը, թե՝ ոչ: ՍԴ դիմելու համար իրենց ստորագրությունը հնարավոր է նաեւ ԲՀԿ քոչարյանական թեւի 4 պատգամավորները տան: Խոսքը Վարդան Օսկանյանի, Վահե Հովհաննիսյանի, Էլինար Վարդանյանի եւ Ստեփան Մարգարյանի մասին է: Մի խոսքով, եթե հաջողվի եւս 10 ստորագրություն հավաքել, լավագույն դեպքում կստացվի 22 պատգամավորի ստորագրություն: